Rimas Valčiukas

Rimas Valčiukas (g. 1958 m. liepos 24 d. Preikuruose, Kelmės raj.) – Lietuvos politinis veikėjas, policijos komisaras, alpinistas,https://kauno.diena.lt/naujienos/lietuva/salies-pulsas/rvalciukas-labiausiai-vertinu-pasirinkimo-laisve-535210https://ve.lt/naujienos/lietuva/lietuvos-naujienos/kaip-seimo-narys-isvenge-vedybu-tundroje-381094 kalnų turizmo kelionių vadovas.

 Biografija 
1976 m. baigė Kelmės 1–ąją vidurinę mokyklą ir sporto mokyklą. 1983 m. baigė Vilniaus universiteto Pramonės ekonomikos fakultetą ir įgijo pramonės ekonomisto specialybę.

1983–1992 m. dirbo operatyvinį darbą Vidaus reikalų ministerijos sistemoje Klaipėdoje. 1992–1994 m. Neringos miesto policijos komisariato komisaras. Nuo 1995 m. UAB „Europiniai automobiliai“ juristas, nuo 1998 m. UAB „Transgija“ juristas, 2000 m. uždarosios akcinės bendrovės „Verslo problemos“ direktorius. 2000–2004 m. Seimo narys. 2000–2001 m. Seimo Naujosios sąjungos (socialliberalų) frakcijos seniūno pavaduotojas.

Nuo 1998 m. Naujosios sąjungos (socialliberalų) narys, nuo 1998 m. Klaipėdos skyriaus pirmininkas, Naujosios sąjungos Tarybos ir Prezidiumo narys.

2000 m. kovo – gruodžio mėn. Klaipėdos miesto savivaldybės tarybos narys, dirbo Finansų ir ekonomikos komitete.

Nuo 1979 m. užsiima kalnų turizmu ir alpinizmu. Yra įveikęs aukščiausio sudėtingumo maršrutus buvusios Tarybų Sąjungos ir Vakarų Europos kalnuose. Jam suteikta aukščiausio sudėtingumo kelionių vadovo kvalifikacija.

Vedęs; žmona Milita, vaikai Inga, Karolis ir Arnoldas.https://www.lrs.lt/sip/portal.show?p_r=35299&p_k=1&p_a=498&p_asm_id=47227&p_kade_id=4

 Išnašos 

Kategorija:Seimo nariai
Kategorija:Klaipėdos politikai
Kategorija:Lietuvos policijos komisarai
Kategorija:Lietuvos kalnų turistai
Kategorija:Lietuvos alpinistai